জাতীয় সংসদের সাবেক হুইপ ও মুন্সীগঞ্জ-২ আসনের সংসদ সদস্য সাগুফতা ইয়াসমিন এমিলি বলেছেন, বর্তমান আওয়ামী লীগ সরকার দেশের উন্নয়ন ও সমৃদ্ধি অর্জনে নিরলসভাবে কাজ করে চলেছে। জনগণ তার সুফল পেতে শুরু করেছে। তাই উন্নয়নের এই ধারা অব্যাহত রাখতে নিজ নিজ অবস্থান থেকে অবদান রাখতে হবে। উন্নয়ন ধরে রাখতে পুনরায় শেখ হাসিনাকে ক্ষমতায় আনতে হবে। তিনি শনিবার লৌহজং উপজেলার গাঁওদিয়া ইউনিয়ন আওয়ামী লীগের উদ্যোগে বড় মোকাম বাজার সংলগ্ন বালুর মাঠের সমাবেশে প্রধান অতিথির বক্তৃতায় এসব কথা বলেন।